SNOWLAND Valčianska dolina
SNOWLAND je športovo–rekreačné stredisko nachádzajúce sa na úpätí Lúčanskej časti pohoria Malá Fatra vo Valčianskej doline. Od mesta Martin je vzdialené 12,5 km. SNOWLAND je síce prioritne zamerané na rodinné lyžovanie, avšak aj mimo zimy si deti aj dospelí prídu na svoje. Pre najmenších je k dispozícii detské ihrisko s veľkou pirátskou loďou, bungee trampolíny, nafukovací šmýkací a skákací hrad, detský kolotoč, klasické trampolíny, pre ostatných požičovňa bicyklov, terénnych kolobežiek (skikolá), kolieskových korčulí. Zahrať si môžete paintball, biliard, využiť multifunkčné ihriská – tenis, minifutbal, volejbal, in line okruhy po stredisku v dĺžke 2100m.